Финал на Шампионската лига 2012
Финалът на Шампионската лига 2012 е футболен мач, който се провежда в събота, на 19 май 2012 между немския Байерн Мюнхен и английския Челси на Алианц Арена в Мюнхен, Германия. Мачът се провежда да определи победителя на сезон 2011/12 в Шампионската лига, най-силния европейски клубен турнир. За Байерн това е девети финал, преди това е печелил четири пъти и е губил четири пъти, за последно е губил през 2010. Челси участват на втория си финал, като преди това губят през 2008.